b"\n_START_ARTICLE_\nCan Pons-Xic\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat situat als afores del nucli urb\xc3\xa0 de Sant Feliu de Buixalleu._NEWLINE_L'edifici, de planta baixa i pis, est\xc3\xa0 format per dos cossos rectangulars, lleugerament angulars, contraposats, amb la teulada a una vessant amb el r\xc3\xa0fec de quatre fileres._NEWLINE_A la fa\xc3\xa7an principal, trobem la porta d'entrada a la planta baixa en arc de mig punt format per dovelles, amb carreus als brancals. Al costat esquerre hi ha dues finestres quadrangulars, i al dret tres de rectangulars verticals, totes amb llinda monol\xc3\xadtica, brancals de carreus de pedra i ampit de pedra. Al pis, sobre la porta d'entrada hi ha una finestra amb llinda monol\xc3\xadtica, i brancals i ampit de pedra. Al costat esquerre hi ha dues finestres d'iguals caracter\xc3\xadstiques. Al costat dret, hi ha una galeria amb cinc obertures en arc de mig punt separat per pilars._NEWLINE_A la fa\xc3\xa7ana de la part posterior, destaquen dos contraforts que reforcen l'edifici, i la data 1863/5 que hi ha a la clau d'una porta en arc escarser._NEWLINE_Adossat al costat dret, hi ha un petit cos de planta baixa i teulada a una vessant.\n_START_SECTION_\nHist\xc3\xb2ria\n_START_PARAGRAPH_\nLa data inscrita en el portal ens indica que la casa fou acabada entre el 1863-1865."